सुबह में ट्रक ने हॉकर को कुचला शाम मंे बाइक सवार की गई जान
सड़क दुर्घटनाओं में सात लोग जख्मी
बिहटा/मनेर | मंगलवारको मनेर एवं बिहटा में तीन सड़क दुर्घटनाएं हुईं, जिनमें सात लोग जख्मी हो गए। मनेर थाने के पास हुई घटना में अनियंत्रित ट्रैक्टर ने ऑटो में टक्कर मार दिया, जिसमें ऑटो पर सवार दो लोग जख्मी हुए। इसमें दानापुर की नीतू देवी एवं सादिकपुर के राकेश कुमार शामिल हैं। राकेश की हालत गंभीर थी। उसे पटना रेफर किया गया है। दूसरी घटना मोलानीपुर के पास हुई। जहां एक ऑटो का संतुलन बिगड़ और वह गड्ढे में पलट गया। इसमें चार लोग जख्मी हुए। तीसरी घटना बिहटा थाना के देवकुली के पास हुई। जहां एक अनियंत्रित ट्रैक्टर से बाइक सवार पिंटू घायल हो गया।
मौके पर जमा लोगों की भीड़। उन्होंने स्पीड बाइकिंग पर रोक लगाने की मांग की
शाम में करीब साढ़े चार बजे के करीब महावीर कैंसर संसथान के समीप हुई। इसमें एक सिपाही पुत्र सागर कुमार ने तेज रफ्तार बाइक को लहरिया कट के चक्कर में बिजली के खंभे में ठोंक दिया, जिससे उसकी मौत घटनास्थल पर ही ही हो गई जबकि उसके साथ बैठा दोस्त दानिश गंभीर रूप से जख्मी हो गया। सागर को स्थानीय लोग इलाज के लिए एक अस्पताल ले गए, जहां उसे मृत घोषित कर दिया गया। सागर की मौत की खबर बेउर स्थित घर में मिलते ही उसके परिजनों में हाहाकार मच गया। थानेदार अकील अहमद ने बताया कि सीआईडी में तैनात बेउर निवासी मीना देवी का पुत्र सागर अपने दोस्त दानिश के साथ बाइक से जा रहा था। प्रत्यक्षदर्शियों के मुताबिक, सागर बाइक को काफी तेज चला रहा था और लहरिया कट चलाने के चक्कर में बिजली खंभे से टकरा गया।
खगौल के नंदू टोला निवासी पेपर हॉकर मनोज कुमार वर्मा को बेलगाम ट्रक ने उस वक्त रौंद डाला जब वह सुबह अखबार बांटने घर से निकला था। प्रत्यक्षदर्शियों के मुताबिक, मनोज खगौल लख से फुलवारीशरीफ की ओर साइकिल से जा रहा था तभी फुलवारी से खगौल की ओर रहे तेज रफ्तार ट्रक ने उसे कुचल दिया, जिससे मौके पर ही उसकी मौत हो गई। घटना के बाद चालक ट्रक लेकर मौर्य विहार की ओर से निकल भागा। सूचना मिलते ही पुलिस ने मृतक के शव को पोस्टमार्टम के लिए पीएमसीएच भेज दिया गया। उसकी मौत की सूचना मिलते ही प|ी सपना बेहोश हो गई। पति की मौत का ऐसा सदमा लगा कि वह बार-बार भागकर ट्रक के नीचे जाने की जिद कर रही थी। बेटी आकृति अपने पिता के शव से लिपट कर रोती तो कभी मां को चुप कराने लगती।
hin_Deva hin_Deva hin_Deva hin_Deva hin_Deva hin_Deva